दिल्ली में तैयार हो रही यूपी कांग्रेस की नई कमेटी में 65 की उम्र पार कर चुके खादीधारी नेताओं का पत्ता कटेगा। कमेटी में नौजवानों को मौका मिलेगा। हाईकमान चाहता है कि इस बार कमेटी का आकार छोटा हो ताकि उसे ठीक से मैनैज किया जा सके। पार्टी इस महीने नई कमेटी का ऐलान कर देना चाहती है।ड्ढr यूपी कांग्रेस कानपुर सम्मेलन के बाद ही कमेटी का ऐलान करने वाली थी। लेकिन कमेटी के आकार को लेकर मामला फँस गया। सलमान खुर्शीद की कमेटी में करीब 250 सदस्य थे। अब कांग्रेस का एक खेमा चाहता है कि कमेटी का आकार छोटा हो। लेकिन दूसर खेमे का कहना था कि यह चुनाव वर्ष है। कमेटी छोटी हुई तो नेताओं में असंतोष होगा जिसका असर लोकसभा चुनाव पर पड़ सकता है। लेकिन सूत्र बताते हैं कि कई दौर की बातचीत के बाद फिलहाल यही तय हुआ है कि कमेटी का आकार छोटा ही रखा जाए। हाईकमान चाहता है कि नई कमेटी में युवाओं को तराीह दी जाए। एकाद अपवाद को छोड़ 65 की उम्र पार के नेताओं को कमेटी से बाहर किया जाए। इन्हें सलाहकार बोर्ड या पैनल बना कर उसमें एडोस्ट किया जाए। इस बात पर पार्टी के वरिष्ठ नेताओं में सैद्धान्तिक सहमति भी हो गई है। रामकृष्ण द्विवेदी, क्रान्तिकुमार, कमला सिंह, खान गुफरान जाहिदी जसे कई वरिष्ठ नेता 65 की उम्र पार कर चुके हैं। सलमान की कमेटी में इन्हें जगह नहीं मिली थी। अब नई कमेटी में भी इनके लिए जगह होना मुश्किल है। सत्यदेव त्रिपाठी सलमान खुर्शीद की टीम में उपाध्यक्ष थे। नई टीम में उनका पत्ता भी कट सकता है। प्रदेश कांग्रेस अध्यक्ष रीता बहुगुणा जोशी अपनी पसंदगी की सूची हाईकमान को भेज चुकी हैं। प्रदेश कांग्रेस प्रभारी दिग्विजय सिंह कर्नाटक विधानसभा चुनाव के मद्देनजर स्क्रीनिंग कमेटी के चेयरमैन बनाए गए हैं। वह कर्नाटक में विधायकी का टिकट बाँट रहे हैं। उनकी व्यस्तता के कारण ही कमेटी के ऐलान में देरी हो रही है। कमेटी का ऐलान 15 मई से पहले या कर्नाटक चुनाव के बाद कभी भी हो सकता है। कनार्टक चुनाव के चलते ही यूपी कांग्रेस की इलाहाबाद में होने वाली समन्वय समिति की बैठक भी टल रही है। इस बैठक में राहुल गांधी को भी आना है। हालाँकि हाईकमान चाहता है कि समन्वय समिति की बैठक के बाद ही कमेटी का ऐलान कर दिया जाए।